biswa921/hiwiki-latest-pages-articles-raw huggingface dataset:
दिलवाले कभी ना हारे

दिलवाले कभी ना हारे 1992 में बनी हिन्दी भाषा की फिल्म है। इस फिल्म में मुख्य भूमिकओं में राहुल रॉय, पृथ्वी और नगमा हैं। फिल्म टिकट खिड़की पर सफल नहीं रही।

 संक्षेप 
राहुल (राहुल रॉय) और विजय (पृथ्वी) करीबी दोस्त हैं, और काफी समय से ऐसे रह रहे हैं। राहुल आकर्षक अंजलि (नगमा) से मिलता है और दोनों प्यार में पड़ते हैं। विजय भी अंजलि से मिलता है और वह भी उससे प्यार करता है। जब राहुल को पता चला कि उसका दोस्त उसी महिला से प्यार करता है, तो वह अलग हो जाने का फैसला करता है और विजय को अंजलि से शादी करने देता है। तब अंजलि ने जोर दिया और कहा कि वह केवल राहुल से शादी करेगी। राहुल और विजय दोनों ही भ्रमित हैं और एक-दूसरे पर भरोसा नहीं करते हैं।

 मुख्य कलाकार 
 राहुल राय - राहुल
 पृथ्वी - विजय 
 नगमा - अंजलि ओबेरॉय
 वर्षा उसगांवकर - शबनम  
 सतीश शाह - जिनी 
 गिरजा शंकर - डी॰ के॰ ओबेरॉय 
 गजेन्द्र चौहान - शीबू 
 राकेश बेदी - पंडित अलादीन जगत मामा 
 गुड्डी मारुति - चिनटिन 

 संगीत 
फिल्म का साउंडट्रैक संगीत जोड़ी नदीम-श्रवण द्वारा रचित किया गया था। गीत महेंद्र देहल्वी द्वारा लिखे गए थे। एल्बम हिट रही थी और गाने "हम प्यार करते हैं", "तू मेरी है" और "दिलवाले कभी ना हारे" बहुत लोकप्रिय थे।

 क्रम  शीर्षक  गायक 1 "हम प्यार करते हैं" कुमार सानु, अलका याज्ञिक, नितिन मुकेश 2 "दोनों के हुस्न में" कुमार सानु, राजेश्वरी 3 "तू मेरी है" कुमार सानु, अलका याज्ञिक 4 "दिलवाले कभी ना हारे" कुमार सानु, शब्बीर कुमार 5 "अब तो बिना तुम्हारे" कुमार सानु 6 "खूशबू तुम्हारे प्यार की" कुमार सानु, अलका याज्ञिक 7 "मैं हूँ नारंगी" अलका याज्ञिक

सन्दर्भ

 बाहरी कड़ियाँ 

 

श्रेणी:1992 में बनी हिन्दी फ़िल्म
श्रेणी:नदीम–श्रवण द्वारा संगीतबद्ध फिल्में
बेवफ़ाई (1985 फ़िल्म)

बेवफ़ाई 1985 में बनी हिन्दी भाषा की फ़िल्म है।
 संक्षेप 
 चरित्र 
 मुख्य कलाकार 
 राजेश खन्ना - अशोक नाथ
 रजनीकांत - रणवीर
 पदमिनी कोल्हापुरे - रेनू
 मीनाक्षी शेषाद्रि
 टीना मुनीम - आशा
 प्राण
 ए के हंगल
 विजय अरोड़ा
 उर्मिला भट्ट
 गुड्डी मारुति - गुड्डी
 गुर बच्चन सिंह
 पिल्लू जे वाडिया - होस्टल प्रधानचार्य
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:1985 में बनी हिन्दी फ़िल्म
शीशा (1986 फ़िल्म)

शीशा 1986 में बनी हिन्दी भाषा की फिल्म है। इसका निर्देशन बासु चटर्जी द्वारा किया गया और मिथुन चक्रवर्ती, मुनमुन सेन, विजयेन्द्र घटगे, और मल्लिका साराभाई ने इसमें अभिनय किया।

 संक्षेप 
दिनेश प्रकाश (मिथुन चक्रवर्ती) और मनीषा (मुनमुन सेन) प्यार में थे और उन्होंने शादी कर ली। अब दिनेश चेंबूर में स्थित एक ड्रग्स कंपनी में कार्यकारी निर्देशक है। 15 दिसंबर को पड़ने वाले उसके जन्मदिन की एक पार्टी में, मनीषा अपने कई दोस्तों को आमंत्रित करती है। जिनमें एडवोकेट अशोक कुमार (विजयेन्द्र घटगे) शामिल हैं। 

लेकिन वह चौंक जाती है जब उसे पता चलता है कि उसके पति को गिरफ्तार कर लिया गया है। उसके पति पर वर्सोवा स्थित अपनी कंपनी की टेलीफोन ऑपरेटर पूनम (मल्लिका साराभाई) पर बलात्कार की कोशिश करने का आरोप लगाया गया है।  
 मुख्य कलाकार 
 मिथुन चक्रवर्ती — दिनेश प्रकाश
 मुनमुन सेन — मनीषा 'मोना' प्रकाश
 विजयेन्द्र घटगे — वकील अशोक कुमार
 सुरेश चटवाल — रुक्मणि का पति 
 मल्लिका साराभाई — पूनम
 भगवान सिन्हा — धरमराज
 मल्लिका साराभाई — पूनम 
 गुड्डी मारुति — रजनी 
 मधु मीता — दीपा कुमार 
 नन्दिता ठाकुर — रुक्मिणी  

 संगीत 

 बाहरी कड़ियाँ 
 

श्रेणी:1986 में बनी हिन्दी फ़िल्म
श्रेणी:बप्पी लाहिड़ी द्वारा संगीतबद्ध फिल्में
12 बी (2001 फ़िल्म)

12 बी 2001 में बनी तमिल भाषा की फिल्म है।
 पटकथा 
 मुख्य कलाकार 
 ज्योतिका
 मुनमुन सेन
 सुनील शेट्टी
 सिमरन
 विवेक
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 सन्दर्भ 

 बाहरी कड़ियाँ 
 

श्रेणी:2001 में बनी तमिल फ़िल्म
13 बी (2009 फ़िल्म)

13 बी 2009 में बनी हिन्दी भाषा की फिल्म है। मूल रूप से यह फिल्म तमिल में य़वरुम नालम नाम से प्रदर्शित हुई और हिन्दी में इसे १३ बी के नाम प्रदर्शित किया गया।
 पटकथा 
फिल्‍म 13 बी की कहानी आठ सदस्‍यों के एक परिवार मनोहर (माधवन), उसकी माँ (पूनम ढिल्लों), उसकी पत्‍नी प्रिया (नीतू चन्द्रा), उसका बड़ा भाई (हरि नायर), उसकी साली (अमीथा), उसका भतीजा, भतीजी और छोटी बहन के इर्द गिर्द घूमती है। यह परिवार एक नये भवन की 13वीं मंजिल के 13बी अपार्टमेंट में रहने के लिए आता है। इस परिवार की महिलाएं एक दैनिक धारावाहिक सब खैरियत को देखने की आद‍ि हो चुकी हैं। पेशे से सिविल इंजिनीयर मनोहर इस नए घर में आकर बहुत खुश है। इस घर में आने के बाद से सब कुछ अच्‍छा होने लगता है। उसका बड़े भाई की पदोन्‍नति हो जाती है, उसकी बहन कॉलेज की परीक्षाओं में पास हो जाती है। उसकी पत्‍नी गर्भवती हो जाती है। सबके साथ अच्‍छा हो रहा है लेकिन उसे एक अनजाना सा डर लगने लगा है कि जैसे जब भी वह अकेले लिफ्ट में चलता है तो लिफ्ट बंद हो जाती है। उसके मोबाइल पर उसकी खुद की तस्‍वीरें बहुत डरावणी दिखाई देती है। वह अपने परिवार की सुरक्षा को लेकर काफी चिंतित रहता है। मनोहर समझ नहीं पाता है ये सब क्या हो रहा है और क्यों हो रहा है। मनु उर्फ़ मनोहर धारावाहिकों का भी विरोध करता है लेकिन एक दिन वह स्वयं यह धारावाहिक देखता है तो आश्चर्यचकित हो जाता है और उसे देखने लगता है। वहाँ उसी इमारत में एक अन्धा आदमी रहता है। एक दिन मनु उसे अपने साथ लाता है। उस अन्धे आदमी का कुता घर में प्रवेश से पूर्व ही भौंकने लगता है और भाग जाता है। इस तरह से कहानी आगे बढ़ती है।

 चरित्र 
 मुख्य कलाकार 
 माधवन - मनोहर (मनु)
 नीतू चन्द्रा - प्रिया
 पूनम ढिल्लों - सुषमा - मनोहर की माँ
 सचिन खेडेकर - डौक्टर शिंडे
 मुरली शर्मा
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 सन्दर्भ 

 बाहरी कड़ियाँ 
 

श्रेणी:2009 में बनी हिन्दी फ़िल्म
ऍप्सिलन ओरायोनिस तारा

thumb|210px|नीले महादानव ऍप्सिलन ओरायोनिस तारे की भयंकर रौशनी और विकिरण से इर्द-गिर्द का ऍन॰जी॰सी॰१९९० नामक आणविक बादल उजागर है
thumb|210px|कालपुरुष (ओरायन) तारामंडल में कालपुरुष की आकृति के कमरबंद के बीच का तारा ऍप्सिलन ओरायोनिस (ε) है
thumb|210px|कालपुरुष के कमरबंद का नज़दीकी दृश्य - बीच का तारा ऍप्सिलन ओरायोनिस है
ऍप्सिलन ओरायोनिस, जिसके बायर नामांकन में भी यही नाम (ε Ori या ε Orionis) दर्ज है, आकाश में कालपुरुष तारामंडल में स्थित एक नीला महादानव तारा है। यह पृथ्वी से दिखने वाले तारों में से ३०वाँ सब से रोशन तारा है। यह हमसे १३०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७० है।

इस तारे का वर्णक्रम बहुत शुद्ध माना जाता है और खगोलशास्त्री इस से उत्पन्न हुए प्रकाश का प्रयोग अंतरतारकीय माध्यम (उर्फ़ "इन्टरस्टॅलर मीडयम", यानि तारों के बीच का व्योम जिसमें गैस, प्लाज़्मा और खगोलीय धूल मिलती है) का अध्ययन करने के लिए करते हैं। ऍप्सिलन ओरायोनिस के चंद लाख सालों में लाल महादानव बनकर महानोवा (सुपरनोवा) धमाके में फटने की संभावना है। वर्तमान में इसके इर्द-गिर्द एक ऍन॰जी॰सी॰१९९० नामक आणविक बादल है जो इस तारे के विकिरण (रेडियेशन) से दमकता है।

 अन्य भाषाओं में 
ऍप्सिलन ओरायोनिस को अंग्रेज़ी में "अलनिलम" (Alnilam) भी कहा जाता है। यह अरबी भाषा के "अल-निज़ाम" () से लिया गया है जिसका अर्थ "मोतियों की लड़ी" है।

 वर्णन 
ऍप्सिलन ओरायोनिस एक B0 Iab श्रेणी का महादानव तारा है। इसकी अंदरूनी चमक (निरपेक्ष कान्तिमान) हमारे सूरज की ३,७५,००० गुना है (यानि तीन लाख गुना से भी ज़्यादा)। इसका व्यास हमारे सूरज के व्यास का २६ गुना और इसका द्रव्यमान सूरज के द्रव्यमान का ४० गुना है। इसमें नाभिकीय संलयन (न्यूक्लीयर फ्यूज़न) इतनी भयंकर तेज़ी से चल रहा है के इस से पैदा होने वाली कणों की सौर आँधी २,००० किलोमीटर प्रति सैकंड की गति से इस तारे की सतह से व्योम में फैलती रहती है। इस तारे का तापमान भी बहुत अधिक है और सतह पर २५,००० कैल्विन अनुमानित किया गया है। माना जाता है कि ऍप्सिलन ओरायोनिस कि उम्र ४०,००,००० वर्ष है।

 इन्हें भी देखें 
 नीला महादानव
 महादानव तारे
 महानोवा
 आणविक बादल
 कालपुरुष तारामंडल

 सन्दर्भ 

श्रेणी:तारे
श्रेणी:महादानव तारे
श्रेणी:कालपुरुष तारामंडल
श्रेणी:हिन्दी विकि डीवीडी परियोजना
ज़ेटा ओरायोनिस तारा

thumb|220px|ज़ेटा ओरायोनिस एक नीला महादानव तारा है जो हमारे सूरज से बहुत बड़ा है
thumb|220px|ज़ेटा ओरायोनिस कालपुरुष तारामंडल में आंच नीहारिका (फ़्लेम नेब्युला) के समीप नज़र आता है
ज़ेटा ओरायोनिस, जिसके बायर नामांकन में भी यही नाम (ζ Ori या ζ Orionis) दर्ज है, आकाश में कालपुरुष तारामंडल में स्थित एक तीन तारों का बहु तारा मंडल है। इसका मुख्य तारा (जिसे "ज़ेटा ओरायोनिस ए" कहा जाता है) एक अति-गरम नीला महादानव तारा है और यह पृथ्वी से दिखने वाले तारों में से ३१वाँ सब से रोशन तारा है। यह हमसे ७०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.०४ है। अगर तीनों तारों को इकठ्ठा देखा जाए तो इनकी मिली-जुली चमक १.७२ मैग्निट्यूड है। ध्यान रहे के खगोलीय मैग्निट्यूड एक विपरीत माप है और यह जितना कम हो चमक उतनी ही ज़्यादा होती है।

 अन्य भाषाओं में 
ज़ेटा ओरायोनिस को अंग्रेज़ी में "ऑलनिटाक" (Alnitak) भी कहा जाता है। यह अरबी भाषा के "अन-निताक़" () से लिया गया है जिसका अर्थ "कमरबंद" है। कालपुरुष तारामंडल में जो कालपुरुष (या कुछ वर्णनों में शिकारी) की काल्पनिक आकृति बनती है, ज़ेटा ओरायोनिस उसकी कमरबंद के एक कोने का तारा है।

 वर्णन 
खगोलशास्त्रियों को इस तारे को ग़ौर से देखने पर तीन तारे मिले हैं:
 ज़ेटा ओरायोनिस ए (ζ Ori A) - यह स्वयं एक द्वितारा है। इसमें एक तारा, जिसे ज़ेटा ओरायोनिस "एए" (Aa) कहा जाता है, O9.7 Ibe श्रेणी का नीला महादानव तारा है, जिसका द्रव्यमान सूरज के द्रव्यमान का २८ गुना है और व्यास हमारे सूरज के व्यास का २० गुना है। इसका दूसरा तारा, जिसे ज़ेटा ओरायोनिस "एबी" (Ab) कहा जाता है, O V श्रेणी का नीला बौना तारा है जिसके अस्तित्व का ज्ञान वैज्ञानिकों को सन् १९९८ में ही हुआ।
 ज़ेटा ओरायोनिस बी (ζ Ori B) - यह एक B श्रेणी का तारा है जो ज़ेटा ओरायोनिस ए की परिक्रमा करता है। यह एक परिक्रमा हर १,५०० वर्षों में पूरी करता है।
 ज़ेटा ओरायोनिस सी (ζ Ori C) - पृथ्वी से यह तारा ज़ेटा ओरायोनिस के बहु तारा मंडल में नज़र ज़रूर आता है, लेकिन यह ज्ञात नहीं है कि यह वास्तव में इस मंडल के अन्य सदस्यों से गुरुत्वाकर्षक बंधन में बंधा हुआ है या उनसे हकीकत में दूर है और केवल आकाश में ही उनके समीप दिखाई देता है।

 इन्हें भी देखें 
 बहु तारा
 द्वितारा
 नीला महादानव
 महादानव तारे
 कालपुरुष तारामंडल

 सन्दर्भ 

श्रेणी:तारे
श्रेणी:महादानव तारे
श्रेणी:कालपुरुष तारामंडल
श्रेणी:हिन्दी विकि डीवीडी परियोजना
सारस तारामंडल

thumb|220px|सारस (ग्रस) तारामंडल
सारस या ग्रस (अंग्रेज़ी: Grus) तारामंडल खगोलीय गोले के दक्षिणी भाग में दिखने वाला एक तारामंडल है। इसकी परिभाषा सन् १६०३ में जर्मन खगोलशास्त्री योहन बायर ने की थी, जिन्होनें तारों को नाम देने की बायर नामांकन प्रणाली भी इजाद की थी। इसमें कुछ मुख्य तारों को लकीरों से जोड़कर एक काल्पनिक सारस की आकृति बनाई जा सकती है, जिसके पीछे इस तारामंडल का नाम रखा गया ("ग्रस" या "ग्रुस") लातिनी भाषा में "सारस" के लिए शब्द है।

 तारे 
सारस तारामंडल में ७ मुख्य तारे हैं, हालांकि वैसे इसमें २८ तारों को बायर नाम दिए जा चुके हैं। इनमें से ४ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
 अल्फ़ा ग्रुईस (α Gruis) - यह B श्रेणी का उपदानव तारा पृथ्वी से आकाश में दिखने वाला ३२वाँ सब से रोशन तारा है और सारस तारामंडल का सब से रोशन तारा है।
 गामा ग्रुईस (γ Gruis) - यह भी एक द्वितारा है जिसके दोनों तारे बिना दूरबीन के पृथ्वी से देखे जा सकते हैं।
 मू ग्रुईस (μ Gruis) - यह भी एक द्वितारा है जिसके दोनों तारे बिना दूरबीन के पृथ्वी से देखे जा सकते हैं।
 सारस चतुष्क (Grus Quartet) - यह चार सर्पिल (स्पाइरल) आकाशगंगाओं का एक गुट है जो एक-दूसरे से गुरुत्वाकर्षण के बंधन से बंधी हुई हैं।

 इन्हें भी देखें 
 अल्फ़ा ग्रुईस तारा
 उपदानव तारा
 द्वितारा
 सर्पिल आकाशगंगा
 तारामंडल

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना
द ओवल

द किआ ओवल जो कि द ओवल के नाम से प्रसिद्धि है, लंदन बरो ऑफ़ लैम्बेथ के केनिंगटन में स्थित एक अंतरराष्ट्रीय क्रिकेट मैदान है। विगत में यह केनिंगटन ओवल के नाम से भी जाना जाता था। अतीत में इसके कई आधिकारिक नाम रहे: 'फोस्टर ओवल', 'एएमपी ओवल', 'ब्रिट इंश्योरेंस ओवल' और इसका वर्तमान 'किआ ओवल' नाम इसे वाणिज्यिक प्रतिभू कि वजह से मिला। ओवल सरे काउंटी क्रिकेट क्लब का घरेलू मैदान है और परंपरागत रूप से अगस्त के अन्त में या सितंबर के प्रारंभ में प्रत्येक अंग्रेजी गर्मी के मौसम के अंतिम टेस्ट मैच की मेजबानी करता है। ओवल विश्व में मेलबोर्न क्रिकेट मैदान के पश्चात टेस्ट क्रिकेट की मेजबानी करने वाला दूसरा मैदान था।

 सन्दर्भ 

श्रेणी:लंदन के क्रिकेट मैदान
श्रेणी:क्रिकेट मैदान
सहजीवन

अंगूठाकार|सहजीवन में दो प्राणी  जीवित रहने के लिये एक दूसरे पर  निर्भर रहते है ; जैसे  कि एक क्लाउनफिश रीढीविहीन जंतुओं पर निर्भर रहती है
सहजीवन (Symbiosis) दो प्राणियों में पारस्परिक, लाभजनक, आंतरिक साझेदारी है। यह सहभागिता के (partnership) दो पौधों या दो जंतुओं के बीच, या पौधे और जंतु के पारस्परिक संबंध में हो सकती है। यह संभव है कि कुछ सहजीवियों (symbionts) ने अपना जीवन परजीवी (parasite) के रूप में शुरू किया हो और कुछ प्राणी जो अभी परजीवी हैं, वे पहले सहजीवी रहे हों।

सहजीवन का एक अच्छा उदाहरण लाइकेन (lichen) है, जिसमें शैवाल (algae) और कवक के (fungus) के बीच पारस्परिक कल्याणकारक सहजीविता होती है। बहुत से कवक बांज (oaks), चीड़ इत्यादि पेड़ों की जड़ों के साथ सहजीवी होकर रहते हैं। 

बैसिलस रैडिसिकोला के (Bacillus radicicola) और शिंबी के (leguminous) पौधों की जड़ों के बीच का अंतरंग संबंध भी सहजीविता का उदाहरण है। ये जीवाणु शिंबी पौधों को जड़ों में पाए जाते हैं, जहाँ वे गुलिकाएँ (tubercles) बनाते हैं और वायुमंडलीय नाइट्रोजन का यौगिकीकरण करते हैं।

सहजीविता का दूसरा रूप हाइड्रा विरिडिस (Hydra viridis) और एक हरे शैवाल का पारस्परिक संबंध है। हाइड्रा (Hydra) जूक्लोरेली (Zoochlorellae) शैवाल को आश्रय देता है। हाइड्रा की श्वसन क्रिया में जो कार्बन डाइऑक्साइड बाहर निकलता है, वह जूक्लोरेली के प्रकाश संश्लेषण में प्रयुक्त होता है और जूक्लोरेली द्वारा उच्छ्‌वसित ऑक्सीजन हाइड्रा की श्वसन क्रिया में काम आती है। जूक्लोरेली द्वारा बनाए गए कार्बनिक यौगिक का भी उपयोग हाइड्रा करता है। कुछ हाइड्रा तो बहुत समय तक, बिना बाहर का भोजन किए, केवल जूक्लोरेली द्वारा बनाए गए कार्बनिक यौगिक के सहारे ही, जीवन व्यतीत कर सकते हैं।

सहजीविता का एक और अत्यंत रोचक उदाहरण कंबोल्यूटा रोजिओफेंसिस (Convoluta roseoffensis) नामक एक टर्बेलेरिया क्रिमि (Turbellaria) और क्लैमिडोमॉनाडेसिई (Chlamydomonadaceae) वर्ग के शैवाल के बीच का पारस्परिक संयोग है। कंबोल्यूटा के जीवनचक्र में चार अध्याय होते हैं। अपने जीवन के प्राथमिक भाग में कंबोल्यूटा स्वतंत्र रूप से बाहर का भोजन करता है। कुछ दिनों बाद शैवाल से संयोग होता है और फिर इस कृमि का पोषण, इसके शरीर में रहने वाले शैवाल द्वारा बनाए गए कार्बनिक यौगिक और बाहर के भोजन दोनों से होता है। तीसरी अवस्था में कंबोल्यूटा बाहर का भोजन ग्रहण करना बंद कर देता है और अपने पोषण के लिए केवल शैवाल के प्रकाश संश्लेषण द्वारा बनाए गए कार्बनिक यौगिक पर ही निर्भर रहता है। अंत में कृमि अपने सहजीवी शैवाल को ही पचा लेता है और स्वयं मर जाता है।

बहुत से सहजीची जीवाणु और अंतरकोशिक यीस्ट (yeast) आहार नली की कोशिकाओं में रहते हैं और पाचन क्रिया में सहायता करते हैं। दीमक की आहार नली में बहुत से इंफ्यूसोरिया (Infusoria) होते हैं, जिनका काम काष्ठ का पाचन करना होता है और इनके बिना दीमक जीवित नहीं रह सकती।

सन्दर्भ

इन्हें भी देखें
परजीवी
सहभोजी

 बाहरी कड़ियाँ 

*
श्रेणी:जीववैज्ञानिक अन्योन्यक्रिया
साखी

साखी संस्कृत 'साक्षित्‌' (साक्षी) का रूपांतर है। संस्कृत साहित्य में आँखों से प्रत्यक्ष देखने वाले के अर्थ में साक्षी का प्रयोग हुआ है। कालिदास ने कुमारसंभव (5,60) में इसी अर्थ में इसका प्रयोग किया है। |सिद्धों के अपभ्रंश साहित्य में भी प्रत्यक्षदर्शी के रूप में साखी का प्रयोग हुआ है, जैसे 'साखि करब जालंधर पाए ' (सिद्ध कण्हृपा)।

आगे चलकर नाथ परंपरा में गुरुवचन ही साखी कहलाने लगे। इनकी रचना का सिलसिला गुरु गोरखनाथ से ही प्रारंभ हो गया जान पड़ता है, क्योंकि खोज में कभी-कभी जोगेश्वर साखी जैसे पद्य संग्रह मिल जाते हैं।

आधुनिक देशी भाषाओं में विशेषत: हिंदी निर्गुण संतों में साखियों का व्यापक प्रचार निस्संदेह कबीर द्वारा हुआ। गुरुवचन और संसार के व्यावहारिक ज्ञान को देने वाली रचनाएँ साखी के नाम से अभिहित होने लगीं। कबीर ने कहा भी है, साखी आँखी ज्ञान की। कबीर के पूर्ववर्ती संत नागदेव की साखी नामक हस्तलिखित प्रति भी मिली है परंतु उसका संकलन उत्तर भारत, संभवत: पंजाब में हुआ होगा, क्योंकि महाराष्ट्र में नामदेव की वाणी पद या अभग ही कहलाती है, साखी नहीं।

हजारीप्रसाद द्विवेदी के अनुसार दादुदयाल के शिष्य रज्जब ने अपने गुरु की साखियों को अंगों में विभाजित किया। रज्जब का काल विक्रम की सत्रहवीं शताब्दी है-कबीर के लगभग सौ वर्ष बाद। कबीर वचनावली में साखियाँ विभिन्न अंगों में पाई जाती हैं। इससे अनुमान लगाया जा सकता है कि कबीर वचनावली का संग्रह रज्जब के पश्चात्‌ हुआ होगा। कबीर ने तो 'मसि कागद छूयो' नहीं अतएव संभावना यही है कि उनके परवर्ती शिष्यों ने अपने गुरु की साखियों-सिखावनी-को विभिन्न अंगों में विभाजित कर दिया होगा।

साखी अपभ्रंश काल से बहुप्रचलित छंद 'दूहा' (दोहा) में लिखी जाती रही है अत: 'दूहा' का पर्याय भी समझी जाती रही है परंतु तुलसीदास के समय तक वह दोहा का पर्याय नहीं रह गई।

 'साखी', सबदी, दोहरा, कहि कहनी उपखान।

 भगति निरूपहिं अधम कवि, निंदहिं वेद पुराण।।

तुलसीदास का समय ईसा की सोलहवीं सत्रहवीं शताब्दी है। प्रतीत होता है कि कबीर के समय से अथवा उनसे भी पहले साखी दोहा के अतिरिक्त चौपाई, चौपई, सार, छप्पय, हरिपद आदि छंदों में भी लिखी जाने लगी थी। 'गुरु ग्रंथसाहब' में साखी को सलोकु कहा गया है।

मराठी साहित्य में भी हिंदी के प्रभाव से 'साकी' या 'साखी' का चलन हो गया था। वहाँ भी पहले वह 'दोहरा' छंद में लिखी जाती थी। पर क्रमश: अन्य छंदों में भी प्रयुक्त होने लगी। तुलसीदास के समान मराठी संत स्वामी रामदास ने भी अपने प्रसिद्ध ग्रंथ दासबोध में उसकी अन्य काव्य प्रकारों से पृथक्‌ गणना की है-

' नाना पदें, नाना श्लोक,

नाना वीर, नाना कड़क,

नाना साख्या, दोहरे अनेक,

नामानिधान।'

ना. ग. जोशी ने अपनी मराठी छंदोरचना में किसी भी लयबद्ध उक्ति का नाम 'साखी' निरूपित किया है।

 सन्दर्भ 
 हजारीप्रसाद द्विवेदी: हिंदी साहित्य; 
 परशुराम चतुर्वेदी: कबीर साहित्य की परख; 
 तुलसी ग्रंथावली; 
 रामदास: दासबोध (मराठी); 
 ना. ग. जोशी: मराठी छंदोरचना।

 इन्हें भी देखें 
 सबद
 रमैनी और बीजक

श्रेणी:हिन्दी साहित्य
सामरिक पर्यवेक्षण

सामरिक पर्यवेक्षण या टोह लेना या रिकॉनिसैंस () युद्ध से पूर्व शत्रु की स्थिति या गति की टोह लगाने को कहते हैं। स्थलाकृति पर्यवेक्षण में छोटी सैनिक टुकड़ी या अन्य सहायता को लेकर कोई अफसर संबंधित क्षेत्र की भूमि या मार्ग की बनावट, प्राकृतिक तथा अन्य बाधाओं इत्यादि की जाँच करता है। युद्धनीतिक (strategical) टोह पहले घुड़सवारों द्वारा कराई जाती थी, पर अब यह कार्य वायुयानों से लिया जाता है।

सामरिक पर्यवेक्षण सभी प्रकार की सेनाओं के लिए आवश्यक होता है, चाहे यह स्वरक्षा के निमित्त पहले ही हो अथवा शत्रु से संपर्क होने पर हो। आजकल घुड़सवारों का मुख्य उपयोग इसी कार्य के लिए होता है। पैदल सेना के साथ इसीलिए घुड़सवारों का भी एक दल रहता है। कभी-कभी सब प्रकार की, अर्थात्‌ पैदल, घुड़सवार, तोपखाना आदि सम्मिलित, एक बड़ी सेना द्वारा पर्यवेक्षण इस विचार से कराया जाता है कि शत्रु की युद्ध नीति या चाल का पता लग जाए, चाहे इस कार्य में एक खासी झड़प ही हो जाए।

 गैलरी 
thumb|right|एक ओस्टे श्रेणी का जर्मन नौ सेना का एलनिट सामरिक पर्यवेक्षण जहाज़thumb|सोवियत टुकड़ी क्यूबा में प्रक्षेपात्र दागते हुए.thumb|अमरीकी वायु सेना का उच्च गति का पर्यवेक्षण विमान
 बाहरी कड़ियाँ 

श्रेणी:सुरक्षा
श्रेणी:युद्ध
भजनसंहिता

thumb|right|309px|<div style="text-align: center;"> IX 
भजन संहिता (The Book of Psalms ; टाइबेरियन: Təhillîm; आधुनिक: Tehillim, תְהִלִּים, या "प्रशंशा"), एक हिब्रू की बाइबल और ईसाई बाइबल की एक पुस्तक है। इसे प्रायः 'साल्म' (Psalms) कहा जाता है। कुल मिलाकर इसके १५० भजन इजराइल के सम्पूर्ण मजहबी विश्वास को अभिव्यक्त करते हैं।

 इन्हें भी देखिये 
 बाइबल
 ज़बूर

श्रेणी:ईसाई धर्म
आधार (बहुविकल्पी)

आधार का प्रयोग निम्नलिखित अर्थों में होता है-

 मूल या आश्रय
 आधार (परियोजना) जिसमें सभी भारतीय नागरिकों को 'आधार' नामक कार्ड प्रदान करने की योजना चल रही है। 
 आधार, ज्यामिति में त्रिभुज की तीन रेखाएँ क्रमशः लम्ब, आधार और कर्ण कहलाती है।
 नींव - भवन का निचला हिस्सा। 
 आधार तल (base level)- भू-आकृति विज्ञान में किसी नदी के द्वारा अपरदन कर सकने की निचली सीमा।
 विकिपीडिया में आधार लेख वे लेख हैं जिनको विस्तार की आवश्यकता है। हिन्दी विकिपीडिया पर ऐसे लेखों के लिये देखें: श्रेणी:आधार (बहुविकल्पी)।
अल्फ़ा ग्रुईस तारा

thumb|220px|सारस तारामंडल जिसमें अल्फ़ा ग्रुईस 'α' द्वारा नामांकित तारा है
अल्फ़ा ग्रुईस, जिसके बायर नामांकन में भी यही नाम (α Gru या α Gruis) दर्ज है, आकाश में सारस तारामंडल में स्थित एक उपदानव तारा है। यह पृथ्वी से दिखने वाले तारों में से ३२वाँ सब से रोशन तारा है। अल्फ़ा ग्रुईस हमसे १०१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७४ है।

 अन्य भाषाओं में 
अल्फ़ा ग्रुईस को अंग्रेज़ी में "ऑलनेअर" (Alnair) भी कहा जाता है। यह अरबी भाषा के "अन-नाईर" () से लिया गया है जिसका अर्थ "रोशन वाला" है।

 वर्णन 
अल्फ़ा ग्रुईस एक B7 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की ३८० गुना है और व्यास हमारे सूरज के व्यास का ३.६ गुना है। इसका सतही तापमान १३,५०० कैल्विन अनुमानित किया गया है।

 इन्हें भी देखें 
 उपदानव तारा
 सारस तारामंडल

 सन्दर्भ 

श्रेणी:तारे
श्रेणी:उपदानव तारे
श्रेणी:सारस तारामंडल
श्रेणी:हिन्दी विकि डीवीडी परियोजना
अंगिरस तारा

thumb|230px|सप्तर्षि तारामंडल में अंगिरस तारे (ε UMa) का स्थान
अंगिरस, जिसका बायर नामांकन "ऍप्सिलन अर्से मॅजोरिस" (ε UMa या ε Ursae Majoris) है, सप्तर्षि तारामंडल का सबसे रोशन तारा और पृथ्वी से दिखने वाले सभी तारों में से ३३वाँ सब से रोशन तारा है। यह हमसे ८१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७६ है।

 अन्य भाषाओं में 
अंगिरस को अंग्रेज़ी में "ऐलियोथ" (Alioth) भी कहा जाता है। यह अरबी भाषा के "अल-अल्यत" () से लिया गया है जिसका अर्थ "भेड़ की मोटी दुम" है।

 वर्णन 
अंगिरस एक A0pCr श्रेणी का उपदानव तारा है। इस श्रेणीकरण में 'p' का अर्थ "अजीब" ('peculiar', पेक्युलियर) है क्योंकि इस तारे से उभरने वाले प्रकाश का वर्णक्रम (स्पेक्ट्रम) बहुत विचित्र है। खगोलशास्त्रियों का मानना है कि एक तो इस तारे का चुम्बकीय क्षेत्र बहुत शक्तिशाली है जिस से इसके हाइड्रोजन इंधन में मिश्रित तत्त्व अलग हुए रहते हैं और दूसरा इसका घूर्णन अक्ष (ऐक्सिस) और चुम्बकीय अक्ष एक-दुसरे से अलग हैं जिस से इसके चुम्बकीय प्रभाव से अलग हुए तत्त्व भी उछलते रहते हैं। हर रासायनिक तत्व का वर्णक्रम अलग होता है और इस तारे में तत्वों कि उथल-पुथल का नतीजा यह है कि इसके प्रकाश का वर्णक्रम अजीब है और हर ५.१ दिनों के अंतराल में बदलता रहता है। कुछ अन्य अध्ययन से यह संकेत मिले हैं कि संभव है कि अंगिरस के इर्द-गिर्द एक बृहस्पति ग्रह का १४.७ गुना द्रव्यमान (मास) रखने वाला कोई गैस दानव इस तारे से ०.०५५ खगोलीय इकाईयों की दूरी पर इसकी परिक्रमा कर रहा है।

अंगिरस की निहित चमक (निरपेक्ष कान्तिमान) सूरज की १०८ गुना है। इसका द्रव्यमान हमारे सूरज के द्रव्यमान का लगभग ३ गुना और व्यास हमारे सूरज के व्यास का ३.७ गुना है। इसका सतही तापमान ९,४०० कैल्विन अनुमानित किया गया है।

 इन्हें भी देखें 
 उपदानव तारा
 सप्तर्षि तारामंडल

 सन्दर्भ 

श्रेणी:तारे
श्रेणी:उपदानव तारे
श्रेणी:सप्तर्षि तारामंडल
श्रेणी:हिन्दी विकि डीवीडी परियोजना
संवातन

right|thumb|300px|'वायु हैंडिल करने वाले पंप' किसी केंद्रीय स्थान पर रखे लगाये गये होते हैं और वायु को गरम या ठण्डा करने के लिये प्रयुक्त होते हैं।

किसी स्थान से गंदी वायु निकालकर वहाँ स्वच्छ वायु पहुँचाना संवातन कहलाता है। संवातन संबंधी विचारों में स्थान स्थान पर बहुत विविधता पाई जाती है। किसी देश में तो खुली हवा का प्रवेश, चाहे उससे ताप गिरता ही क्यों न हो, स्वास्थ्य और सुख के लिये अनिवार्य समझा जाता है इसके विपरीत जर्मनी में यह विशेष ध्यान रखा जाता है कि जाड़े में हवा कमरे में से होकर न आने पाए। फिर भी वहाँ इसका कोई दुष्प्रभाव दृष्टिगोचर नहीं होता। द्वितीय विश्वयुद्ध के समय गैसरोधक कक्षों से यह अनुभव प्राप्त हुआ कि शरीर से विकीर्ण ऊष्मा दीवार आदि जिन तलों पर पड़ती है उनका क्षेत्रफल ही सुखानुभूति की कसौटी है, न कि वायु में मिश्रित कार्बन डाईऑक्साइड का अंश।

प्राकृतिक संवातन भीतर और बाहर के ताप के अंतर तथा वायु की दिशा और गति के अधीन है। इसपर यांत्रिक साधनों द्वारा, जैसे वायु का प्रवेश कराने या निकालनेवाले पंखों द्वारा, पूर्ण नियंत्रण रखना संभव है। सामान्य निवासभवनों के लिये इससे काम चल जाता हैं, किंतु खानों तथा कई प्रकार के कारखानों में, जहाँ काम आनेवाले पदार्थ, रंग, धुआँ, धातु, लकड़ी आदि, के कणों से मिश्रित धूल श्रमिकों की साँस के साथ प्रविष्ट हो सकती है, कानूनन्‌ यह आवश्यक है कि ऐसी धूल हटाने के लिये मूल स्रोत पर निकासपंखे लगाए जाएँ। ऐसी दशा में प्राकृतिक संवातन पर भरोसा न करके पूर्णतया कृत्रिम संवातन का प्रबंध किया जाता है।

श्रेणी:तरल गतिकी
*
श्रेणी:तापन, संवातन और वातानुकूलन
भारत की खोज

भारत की खोज () की रचना 1944 में अप्रैल-सितंबर के बीच अहमदनगर की जेल में जवाहरलाल नेहरू द्वारा की गई थी। इस पुस्‍तक को नेहरू जी ने अंग्रज़ी में लिखा और बाद में इसे हिंदी और अन्‍य बहुत सारे भाषाओं में अनुवाद किया गया है। भारत की खोज  पुस्‍तक को क्‍लासिक का दर्जा हासिल है। नेहरू जी ने इसे स्‍वतंत्रता आंदोलन के दौर में 1944 में अहमदनगर के किले में अपने पाँच महीने के कारावास के दिनों में लिखा था। यह 1946 में पुस्‍तक के रूप में प्रकाशित हुई। 

इस पुस्‍तक में नेहरू जी ने सिंधु घाटी सभ्‍यता से लेकर भारत की आज़ादी तक विकसित हुई भारत की बहुविध समृद्ध संस्‍कृति, धर्म और जटिल अतीत को वैज्ञानिक दष्टि से विलक्षण भाषा शैली में बयान किया है।

 सन्दर्भ 
 एन.सी.आर.टी also visit this site Ashwani Rai 
Thank you for visiting
तारकीय आंधी

thumb|240px|अल्फ़ा आराए (α Arae) तारा बहुत तेज़ी से घूर्णन कर रहा है और २,००० किलोमीटर प्रति सैकिंड की तारकीय आंधी से तेज़ी से द्रव्यमान खो रहा है (विशेषकर अपने ध्रुवों से)
तारकीय आंधी आणविक या आयोनित गैस के उस प्रवाह को कहते हैं जो किसी तारे के ऊपरी वायुमंडल से तारे के बाहर के व्योम में बहता है। इस आंधी से तारों का द्रव्यमान तीव्र या धीमी गति से कम होता रहता है। भिन्न प्रकार के तारों की अलग-अलग तरह की तारकीय आंधियाँ होती हैं:
 मुख्य अनुक्रम के बाद के मरते हुए लाल दानव या महादानव तारे अक्सर बड़ी मात्रा में लेकिन धीमी गति से अपना द्रव्य को बाहर उछालते हैं। मिसाल के लिए ऐसे तारे हर वर्ष हमारे सूरज के द्रव्यमान का हजारवाँ हिस्सा १० किलोमीटर प्रति सैकिंड की गति की तारकीय आंधी के ज़रिये शून्य में फेंक सकते हैं। इन तारों की ऊपरी सतह पर लम्बे अरसे के नाभिकीय संलयन (न्यूक्लीयर फ्यूज़न) के बाद बहुत खगोलीय धूल बनकर जमती है जो विकिरण (रेडियेशन) के दबाव से बाहर फेंकी जाती है।
 O और B श्रेणी के बड़े तारों से जो आंधियाँ उत्पन्न होती हैं उनमें द्रव्यमान कम तादाद में बहता है (हर वर्ष सूरज का दस लाखवाँ हिस्सा) लेकिन उसकी गति बहुत तेज़ होती है (२,००० किलोमीटर प्रति सैकिंड)। इन आँधियों के वर्णक्रम (स्पेक्ट्रम) का अध्ययन करके ज्ञात हुआ है के इनमें कार्बन और नाइट्रोजन जैसे भारी तत्व मौजूद होते हैं।
 पृथ्वी के सूरज जैसे G श्रेणी के तारों में आंधी उनके बाहरी प्लाज़्मा के वायुमंडल (जिसे कोरोना कहते हैं) के चुम्बकीय प्रभाव के कारण बाहर बहती है। हमारे सूरज की तारकीय आंधी को "सौर आंधी" कहा जाता है। इन आँधियों में अधिक शक्ति वाले ऍलॅक्ट्रॉन और प्रोटॉन होते हैं जो कोरोना के ऊँचे तापमान से उत्तेजित होकर तारे के गुरुत्वाकर्षक बंधन को तोड़कर व्योम में बह जाते है।

हमारे सूरज जैसे मुख्य अनुक्रम तारों पर तारकीय आंधियों का अधिक असर नहीं होता लेकिन O श्रेणी जैसे भीमकाय तारे इन आँधियों के द्वारा अपना आधे से भी अधिक द्रव्यमान खो सकते हैं, जिसका तारे के जीवन में आगे जाकर भारी प्रभाव होता है। मिसाल के लिए कुछ तारे जिनको अपने द्रव्यमान के कारण आगे चलकर महानोवा (सुपरनोवा) विस्फोट में ध्वस्त हो जाना चाहिए अपनी आंधी से इतना द्रव्य खो देते हैं कि अपने जीवन के अंतिम काल में महानोवा की बजाए सफ़ेद बौने बन जाते हैं।

 अन्य भाषाओँ में 
"तारकीय आंधी" को अंग्रेज़ी में "स्टॅलर विंड" (stellar wind) और फ़ारसी में "बाद-ए-सिताराए" () कहते हैं।

 इन्हें देखिये 
 ग्रहीय नीहारिका
 तारा
 तारों की श्रेणियाँ

 सन्दर्भ 

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
आल्हा (गायन)

पुनर्प्रेषित आल्हा
आल्हा वीरगाथाओं के लेखन और गायन की एक शैली है। इसमें रचा गया परमाल रासो का आल्ह खण्ड बहुत लोकप्रिय हुआ। आल्हा छन्द में लिखी आल्हखण्ड की ये पंक्तियाँ आज भी नौजवानों की रगों में अद्भुत जोश भर देती हैं:

बारह बरस लौ कूकर जीवै, अरु सोरह लौ जियै सियार। 
 बरस अठारह क्षत्री जीवै, आगे जीवै को धिक्कार॥

गाँव की चौपालों पर वर्षा ऋतु में आल्हा का आनन्द सभी युवा, बाल और बृद्ध मिलकर उठाते हैं।

 आल्हा का संकलन व प्रकाशन 
फर्रुखाबाद में १८६५ ई० में वहाँ के तत्कालीन कलेक्टर सर चार्ल्स इलियट ने अनेक भाटों की सहायता से इसे लिखवाया था। सर जार्ज ग्रियर्सन ने बिहार में (इण्डियन) एण्टीक्वेरी, भाग १४, पृष्ठ २०९, २२५ और विसेंट स्मिथ ने बुन्देलखण्ड लिंग्विस्टिक सर्वे ऑफ इण्डिया, भाग ९, १, पृ० ५०२ में भी आल्हखण्ड के कुछ भागों का संग्रह किया था। इलियट के अनुरोध पर डब्ल्यू० वाटरफील्ड ने उनके द्वारा संग्रहीत आल्हखण्ड का अंग्रेजी अनुवाद किया था, जिसका सम्पादन ग्रियर्सन ने १९२३ ई० में किया। वाटरफील्डकृत अनुवाद "दि नाइन लाख चेन" अथवा "दि मेरी फ्यूड" के नाम से कलकत्ता-रिव्यू में सन १८७५-७६ ई० में प्रकाशित हुआ था। 

 आल्हा शैली 
यह आल्हा-ऊदल के वीरतापूर्ण व्यक्तित्व की मनोरम गाथा है जिसमें उत्साह और गौरव की मर्यादा का सुन्दर ढँग से निर्वाह किया गया है। इसने जनता की सुप्त भावनाओं को सदैव गौरव के गर्व से सजीव रखा है।
 
पं० ललिता प्रसाद मिश्र ने अपने ग्रन्थ आल्हखण्ड की भूमिका में आल्हा शैली के बारे में लिखा है -

"१२वीं विक्रमीय शताब्दी से लेकर १३वीं शताब्दी के पुर्वार्द्ध तक की सदी वीरों की सदी थी। आल्हा छन्द में लिखी उस समय की अलौकिक वीरगाथाओं को तब से लेकर आज तक लोग गाते चले आ रहे हैं। मजे की बात यह है कि कायर तक आल्हा सुनकर जोश से भर जाते हैं। यूरोपीय महायुद्ध में सैनिकों को रणमत्त करने के लिये ब्रिटिश गवर्नमेण्ट को भी इसी (आल्हा शैली) का सहारा लेना पड़ा था।"

 सन्दर्भ 

 बाहरी कड़ियाँ 
 राष्ट्रीय चेतना का पहला महाकाव्य 'आल्हा'
 खो गए हैं कहीं आल्हा के स्वर 
 आल्हा (विकीस्रोत पर)
 

श्रेणी:छंद
श्रेणी:आदिकालीन रचना शैली
श्रेणी:आदिकालीन हिंदी साहित्य
वुल्फ़-रायेट तारा

thumb|220px|डब्ल्यू॰आर॰ १२४ नामक एक वुल्फ़-रायेट तारा और उसके इर्द-गिर्द की नीहारिका

वुल्फ़-रायेट तारे वह बड़ी आयु के भीमकाय तारे होते हैं जो स्वयं से उत्पन्न तारकीय आंधी के कारण तेज़ी से द्रव्यमान (मास) खो रहे होते हैं। इनसे उभरने वाली आंधी की गति २,००० किलोमीटर प्रति सैकिंड तक की होती है। हमारा सूरज हर वर्ष लगभग १०-१४ सौर द्रव्यमान (यानि सूरज के द्रव्यमान के सौ खरबवे हिस्से के बराबर) खोता है। इसकी तुलना में वुल्फ़-रायेट तारे हर वर्ष १०-५ सौर द्रव्यमान (यानि सूरज के द्रव्यमान के दस हज़ारवे हिस्से के बराबर) खोते हैं। ऐसे तारों का सतही तापमान बहुत अधिक होता है: २५,००० से ५०,००० कैल्विन तक। अक्सर ऐसे तारों के इर्द-गिर्द इनके आंधी से नीहरिकाएँ (नेब्युला) बन जाते हैं।

 अनुसंधान इतिहास 
सन् १८६७ में फ़्रांस की राजधानी में स्थित पैरिस वेधशाला (ऑब्ज़ॅर्वाटोरी) में काम कर रहे चार्लज़ वुल्फ़ (Charles Wolf) और झ़ोर्झ़ राए (Georges Rayet, 'झ़' के उच्चारण पर ध्यान दें) नामक खगोलशास्त्रियों ने देखा के हंस तारामंडल में तीन तारों के वर्णक्रम (स्पेक्ट्रम) में कुछ विचित्र प्रसारण लकीरें थीं जो स्वयं तारों से नहीं आ रही थीं। कई वर्षों तक यह एक रहस्य बना रहा कि यह लकीरें कहाँ से आ रही हैं। इन तारों को फ़्रांस में "वुल्फ़-राए तारे" और अंग्रेज़ी-भाषी देशों में "वुल्फ़-रायेट तारे" कहा जाने लगा। बाद में जाकर यह ज्ञात हुआ के यह तारे से उत्पन्न तारकीय आंधी में उपस्थित हाइड्रोजन, हीलियम, कार्बन, आक्सीजन और नाइट्रोजन गैसों से आ रही थीं। १९३८ में, अंतर्राष्ट्रीय खगोलीय संघ ने वुल्फ़-रायेट तारों को उनके वर्णक्रम के अनुसार दो श्रेणियों में विभाजित किया: डब्ल्यू॰ऍन॰ तारे (WN, जिनके वर्णक्रम में नाइट्रोजन की लकीरें भारी होती हैं) और डब्ल्यू॰सी॰ तारे (WC, जिनके वर्णक्रम में कार्बन की लकीरें भारी होती हैं)।

 इन्हें भी देखें 
 तारकीय आंधी
 तारा
 नीहारिका

 सन्दर्भ 

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
जयप्रकाश नारायण (लोकसत्ता)

right|thumb|300px|राजनीतिक सुधारक जयप्रकाश नारायण
डॉ जयप्रकाश नारायण (1956 -) भारत के राजनेता, समाज-सुधाकरक, टीवी टिप्पणीकार तथा स्तम्भकार हैं। वे लोक सत्ता (पार्टी) के अध्यक्ष हैं तथा वर्तमान में आंध्र प्रदेश विधान सभा के सदस्य हैं। इसके पूर्व वे भारतीय प्रशासनिक सेवा में भी नौकरशाह थे। वे भारत में कई चुनाव सुधार लागू करवाने में सफल रहे हैं। उन्होंने लोकपाल विधेयक का मसौदा (ड्राफ्ट) भी बनाया है।

जयप्रकाश ने 1990 के दशक में भारतीय प्रशासनिक सेवा (आईएएस) से इस्तीफा देकर लोकसत्ता का गठन किया था। इसके जरिए वे लोकतांत्रिक सुधार के लिए आंदोलन चलाना चाहते थे। लोकसत्ता को उन्होंने 2009 के चुनाव से पहले राजनीतिक पार्टी बना दिया और विधानसभा चुनाव में हैदराबाद के कुकटपल्ली विधानसभा क्षेत्र से उन्होंने जीत हासिल की।

 बाहरी कड़ियाँ 
 एक खामोश क्रांति को जन्म दिया है आयएएस से विधायक बने डॉ॰ जयप्रकाश ने 
 सुधार लाने के लिए हिंसा की जरुरत नहीं 
 चुनाव धंधा है ये धंधा गंदा है - सुरेन्द्र श्रीवास्तव (लोकसत्ता मूवमेंट)
 Lok Satta Party website
 Development in Kukatpally Assembly Constituency
 Foundation for Democratic Reforms
 People for Loksatta
 Vote India movement
 Vote Mumbai movement
 Jaya Prakash Narayan Interview

श्रेणी:राजनीतिक सुधारक
श्रेणी:सामाजिक कार्यकर्ता
श्रेणी:भारतीय सिविल सेवक
ग्रहीय नीहारिका

thumb|230px|बिल्ली की आँख निहारिका (कैट्स आय नेब्युला) एक O7 श्रेणी के तारे के इर्द-गिर्द बनी एक ग्रहीय नीहारिका है
ग्रहीय नीहारिका ऐसी नीहारिका को कहते हैं जो किसी बड़ी आयु के तारे के इर्द-गिर्द आयोनिकृत (आयोनाइज़्ड) गैस के फैलते हुए खोल से बनी हुई होती है। इनका किसी ग्रह से कोई सम्बन्ध नहीं है लेकिन इनका नाम "ग्रहीय नीहारिका" १८वी सदी के खगोलशास्त्रियों ने इसलिए रख दिया क्योंकि अपनी कमज़ोर दूरबीनों से उन्हें ऐसी नीहरिकाएँ भीमकाय ग्रहों की तरह लगीं। ग्रहीय नीहरिकाएँ केवल कुछ दसियों हज़ार सालों तक ही रहती हैं और फिर व्योम में तितर-बितर हो जाती हैं, जबकि तारों की उम्र अरबों वर्षों की होती है।

ऐसी नीहरिकाएँ तारों से उत्पन्न तारकीय आंधी से बन जाती हैं। किसी भी आकाशगंगा में इनकी महत्वपूर्ण भूमिका होती है क्योंकि यह तारे में बने कार्बन, आक्सीजन, नाइट्रोजन और कैल्शियम जैसे भारी रासायनिक तत्वों को अंतरतारकीय माध्यम में फैला देती हैं।

 अन्य भाषाओँ में 
"ग्रहीय नीहारिका" को अंग्रेजी में "प्लैनेट्री नेबुला" (planetary nebula) कहते हैं।

 इन्हें भी देखें 
 तारकीय आंधी
 नीहारिका

 सन्दर्भ 

श्रेणी:तारे
श्रेणी:नीहारिकाएँ
श्रेणी:खगोलशास्त्र
श्रेणी:हिन्दी विकि डीवीडी परियोजना
चील नीहारिका

thumb|210px|चील नीहारिका
चील नीहारिका (अंग्रेजी: Eagle nebula, ईगल नॅब्युला) सर्प तारामंडल में स्थित नवजात तारों का एक खुला तारागुच्छ है जिसके इर्द-गिर्द एक चील की आकृति की नीहारिका फैली हुई है। इसी निहारिका में "सृष्टि के स्तम्भ" नामक क्षेत्र है जिसकी तस्वीरें हबल अंतरिक्ष दूरबीन ने ली थीं और विश्व-भर में प्रसिद्ध हो गई। चील निकरिका की खोज झ़ों-फ़ीलीप द शेसो (Jean-Philippe de Cheseaux, 'झ़' के उच्चारण का ध्यान रखें) ने सन् १७४५-४६ में की थी। चील नीहारिका पृथ्वी से लगभग ६,५०० प्रकाश-वर्ष की दूरी पर है।Space, Alan Dyer, Simon and Schuster, 2007, ISBN 978-1-4169-3860-6. इसमें स्थित सबसे रोशन तारे का मैग्नीट्यूड +८.२४ है और यह दूरबीन के द्वारा आसानी से देखा जा सकता है। इसे मॅसिये वस्तुओं की सूची में भी शामिल किता गया था, जहाँ इसका नामांकन मॅसिये १६ (M16) है।

 चील नीहारिका दृश्य 

 इन्हें भी देखें 
 नीहारिका
 हबल अंतरिक्ष दूरबीन

 सन्दर्भ 

श्रेणी:नीहारिकाएँ
श्रेणी:सर्प तारामंडल
श्रेणी:हिन्दी विकि डीवीडी परियोजना
एंड्रॉइड (रोबोट)

__NOTOC__
ऍन्ड्रॉइड एक ऐसा रोबोट या सांश्लेषिक जीव है, जो कि मानव के समान दिखने व क्रियाएँ करने के लिए बनाया जाता है।
यद्यपि ऍन्ड्रॉइड शब्द प्रायः सब जगह ही दोनों लिंगों या बिना किसी लिंगविशेष के लिए, प्रयुक्त होता है, तकनीकी रूप से ऍन्ड्रॉइड पुरुष रूप के लिए प्रयुक्त होता है, जबकि गाय्नॉइड स्त्री रूप के लिए। काफी समय से ऍन्ड्रॉइड विज्ञान गल्पों की परिधि में रहे हैं, तथा कई बार फिल्मों में और टेलीव्हिज़न पर भी दिखाई दिये हैं।

 सन्दर्भ 

 अधिक अध्ययन 
 TechCast Article Series, Jason Rupinski and Richard Mix, "Public Attitudes to Androids: Robot Gender, Tasks, & Pricing"
 An-droid, "Similar to the Android name"
 Carpenter, J. (2009). Why send the Terminator to do R2D2s job?: Designing androids as rhetorical phenomena. Proceedings of HCI 2009: Beyond Gray Droids: Domestic Robot Design for the 21st Century. Cambridge, UK. Sept. 1.
 Telotte, J.P. Replications: A Robotic History of the Science Fiction Film. University of Illinois Press, 1995.

 बाहरी कड़ियाँ 

 Humanoid Robot Video
 Jaquet-Droz androids video in Youtube

 
श्रेणी:Science fiction themes
श्रेणी:Greek loanwords
गुप्ति

जैन दर्शन के अनुसार काय, वचन और मन के कर्म का ही नाम योग (आत्मा के प्रदेशों का हलन चलन) है तथा योग ही कर्मों के आने (आस्रव) में कारण है। आस्रव होने से बंध (संसार) होता है। बंधनमुक्त (मोक्ष) होने के लिये आस्रव का रूकना (संवर) आवश्यक है। संवर का प्रथम चरण गुप्ति है जो काय-वाक्‌-मन के कर्म का भली भाँति नियंत्रण करने से ही संभव है। अर्थात्‌ स्वेच्छा से कायादि की रुझान को इंद्रियों के विषयसुख, कामनादि से मोड़ देना ही गुप्ति है। इसके द्वारा अनंतज्ञान-दर्शन-सुख, वीर्य के पुंजभूत आत्मा की रक्षा होती है।

भोगादि पापवृत्तियाँ रुक जाती हैं तथा ध्यानादि पुण्यप्रवृतियाँ होने लगती हैं। कायगुप्ति, वचनगुप्ति और मनोगुप्ति के भेद से गुप्ति के तीन भेद हैं। (तत्वार्थसूत्र, अध्याय 9, सूत्र 2 तथा 4)।

श्रेणी:जैन धर्म
२०११ वर्जीनिया भूकम्प

२०११ वर्जीनिया भूकम्प संयुक्त राज्य अमेरिका के सुदूर पूर्वी राज्य वर्जीनिया में २३ अगस्त २०११ को आया ५.८ की तीव्रता का भूकम्प था जो स्थानीय समयानुसार दोपहर में १ बजकर ५१ मिनट और चालीस सेकिण्ड पर आया था। यूएसजीएस के अनुसार, इस भूकम्प का केन्द्र वर्जीनिया राज्य की राजधानी रिचमण्ड से ६१ किमी उत्तरपूर्व में मिनेराल में था। भूकम्प के १२ घण्टों के पश्चात चार पश्चातवर्ती झटके आए थे जिनकी तीव्रता क्रमशः २.८, २.२, ४.२ और ३.४ थी।

यह भूकम्प अन्य अमेरिकी राज्यों जैसे मैसाचूसिट्स, जॉर्जिया और इलिनॉय और कनाडियाई प्रान्त ओण्टारियो में भी महसूस किया गया था। न्यूयॉर्क नगर, वॉशिंगटन और टोरण्टो में बहुत सी ऊँची इमारतें खाली करा ली गईं।

इस भूकम्प के कारण उत्तर एन्ना नाभिकीय ऊर्जा संयन्त्र के दो रिएक्टर भी स्वतः बन्द हो गए थे।

 सन्दर्भ 

 बाहरी कड़ियाँ 
 भूकंप के झटकों से थर्राए अमेरिकी शहर दैनिक भास्कर समाचार।

श्रेणी:२०११ के भूकम्प
श्रेणी:२०११ में संयुक्त राज्य अमेरिका में प्राकृतिक आपदाएँ
पाल तारामंडल

thumb|220px|पाल (वीला) तारामंडल
thumb|220px|पाल महानोवा अवशेष की नीहारिका के अन्दर स्थित पल्सर अपने तेज़ घूर्णन में पृथ्वी की ओर गामा किरणों का प्रकाश बार-बार फेंकता है
पाल या वीला (अंग्रेज़ी: Vela) तारामंडल खगोलीय गोले के दक्षिणी भाग में दिखने वाला एक तारामंडल है। इसमें कुछ मुख्य तारों को लकीरों से जोड़कर एक काल्पनिक नौका के पाल की आकृति बनाई जा सकती है। पाल हवा पकड़कर नौका धकेलने वाली चादर होती है, जिसे अंग्रेज़ी में "सेल" (sail) कहते हैं। "वीला" लातिनी भाषा में "पाल" के लिए शब्द है।

 तारे 
सारस तारामंडल में ५ मुख्य तारे हैं, हालांकि वैसे इसमें ५० तारों को बायर नाम दिए जा चुके हैं। इनमें से ५ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
 गामा वलोरम (γ Velorum) - यह एक महादानव तारा है जो पृथ्वी से आकाश में दिखने वाला ३४वाँ सब से रोशन तारा है और पाल तारामंडल का सब से रोशन तारा है। वास्तव में यह पाँच तारों का एक मंडल है जिसके तारे एक-दूसरे से गुरुत्वाकर्षक बंधन रखते हैं। इसका मुख्य तारा आकाश में दिखने वाला सबसे रोशन वुल्फ़-रायेट तारा है।
 नकली काँटा (False Cross) - यह चार तारों का समूह है, जिसमें पाल तारामंडल के डॅल्टा वलोरम (δ Vel) और कापा वलोरम (κ Vel) और कराइना तारामंडल के आयोटा कराइनी (ι Car) और ऍप्सिलन कराइनी (ε Car) शामिल हैं। आकाश में कभी-कभी यह त्रिशंकु तारामंडल (सदर्न क्रॉस) जैसे लगते हैं, जिसकी वजह से रेगिस्तान या समुद्र में सितारों से दिशा ढूँढने वाले यात्री भ्रमित होकर अपने मार्ग से भटक सकते हैं।
 ऍन॰जी॰सी॰३१३२ (NGC 3132) - यह पृथ्वी से २,००० प्रकाश-वर्ष स्थित एक ग्रहीय नीहारिका है (यानि एक तारे के इर्द-गिर्द फैला हुआ नीहारिका का बादल)। इसे "आठ-धमाका नीकरिका" (Eight-burst nebula) भी कहते हैं। इस नीहारिका के अलावा पाल तारामंडल में ३२ और ग्रहीय नीहरिकाएँ ज्ञात हैं।
 पाल महानोवा अवशेष (Vela supernova remnant) - यह आज से १०,००० साल पूर्व एक महानोवा (सुपरनोवा) विस्फोट में ध्वस्त हुए तारे के अवशेष हैं। यहाँ एक धमाके से बनी नीहारिका और उसमें स्थित एक छोटा-सा पल्सर है। यह दूरबीन द्वारा देखा जाने वाला पहला पल्सर था।
 गम नीहारिका (Gum nebula) - यह एक दस लाख साल पहले हुए महानोवा विस्फोट की बची हुई नीहारिका (नेब्युला) है। यह फैल कर छित्तर गई है और बहुत धुंधली हो गई है, लेकिन इसका फैलाव अभी भी जारी है। इसका नाम इसके खोजकर्ता, ऑस्ट्रेलियाई खगोलशास्त्री कॉलिन गम, पर रखा गया था। इस नीहारिका का बादल फैलकर इतना विस्तृत हो चुका है कि पृथ्वी के आकाश में आकाशगंगा (हमारी गैलेक्सी) के बाद यही दूसरी सब से चौड़ी खगोलीय वस्तु नज़र आती है।

 इन्हें भी देखें 
 गामा वलोरम तारा
 लाम्डा वलोरम तारा
 ग्रहीय नीहारिका
 पल्सर
 नीहारिका
 तारामंडल

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना
गामा वलोरम तारा

thumb|230px|पाल तारामंडल की एक तस्वीर जिसमें गामा वलोरम "γ" के चिह्न वाला सबसे दाएँ पर स्थित तारा है
गामा वलोरम, जिसके बायर नामांकन में भी यही नाम (γ Vel या γ Velorum) दर्ज है, आकाश में पाल तारामंडल में स्थित एक पाँच तारों का मंडल है जो एक-दूसरे से गुरुत्वाकर्षक बंधन रखते हैं। इसका मुख्य तारा, जिसे "γ वलोरम ए" या "γ२ वलोरम" कहते हैं, वास्तव में एक द्वितारा है जिसका एक तारा एक नीला महादानव तारा है और दूसरा एक बहुत ही रोशन वुल्फ़-रायेट तारा है। पृथ्वी से इसका औसत सापेक्ष कांतिमान (यानि चमक का मैग्निट्यूड) १.७८ है और यह पृथ्वी के आकाश में दिखने वाले तारों में से ३४वां सब से रोशन तारा है। अगर गामा वलोरम के सभी तारों को इकठ्ठा देखा जाए तो इनकी मिली-जुली चमक १.७ मैग्निट्यूड है। ध्यान रहे के खगोलीय मैग्निट्यूड एक विपरीत माप है और यह जितना कम हो चमक उतनी ही ज़्यादा होती है।

 अन्य भाषाओं में 
गामा वलोरम को अंग्रेज़ी में "रॅगर" (Regor) कहते हैं। यह नाम ख़लाबाज़ (अंतरिक्ष यात्री) गस ग्रिसम (Gus Grissom) ने मज़ाक के तौर पर अपने सहयात्री रॉजर चैफ़ी (Roger Chaffee) का पहला नाम उल्टा करके बनाया था, लेकिन प्रचलित हो गया।Apollo 15 Lunar Surface Journal, Post-landing Activities , commentary at 105:11:33 इसे अरबी में "सुहैल अल-मुहलिफ़" () भी कहते हैं, जिसका अर्थ है "क़सम (सौगंध) का तेजस्वी (तारा)"।

 वर्णन 
खगोलशास्त्रियों को इस तारों के मंडल को ग़ौर से देखने पर यह तारे मिले हैं:
 गामा वलोरम ए (γ2 Vel) - यह एक द्वितारा है। इसमें से एक तारा O9 श्रेणी का नीला माहादानव तारा है जिसका द्रव्यमान सूरज के द्रव्यमान का ३० गुना है। इसका दूसरा तारा ब्रह्माण्ड का अभी तक ज्ञात सब से भारी वुल्फ़-रायेट तारा है जिसका द्रव्यमान सौर द्रव्यमान का १० गुना है। यह दोनों तारे एक-दूसरे से १ खगोलीय इकाई की दूरी पर एक-दूसरे की परिक्रमा कर रहे हैं। इन्हें एक परिक्रमा पूरी करने में ७८.५ दिन लगते हैं।Exploring the night sky with binoculars , Patrick Moore, Cambridge University Press, 2000, ISBN 978-0-521-79390-2.
 गामा वलोरम बी (γ1 Vel) - यह एक B श्रेणी का नीला-सफ़ेद उपदानव तारा है। वैसे तो यह गामा वलोरम ए के बहुत नज़दीक है लेकिन दूरबीन के ज़रिये उस से भिन्न देखा जा सकता है। इसके सापेक्ष कांतिमान (यानि चमक का मैग्निट्यूड) ४.२ है।
 गामा वलोरम सी - धुंधले से दिखने वाले इस सफ़ेद A श्रेणी के तारे की चमक केवल ८.५ मैग्निट्यूड है (याद रहे के यह जितना ज़्यादा हो चमक उतनी कम होती है)।
 गामा वलोरम डी और गामा वलोरम ई - यह एक और द्वितारा है, जिसका गामा वलोरम डी तारा ९.४ मैग्निट्यूड का A श्रेणी का तारा और गामा वलोरम ई उस से भी बहुत अधिक धुंधला एक तारा है।

 इन्हें भी देखें 
 द्वितारा
 नीला महादानव
 उपदानव तारे
 पाल तारामंडल

 सन्दर्भ 

श्रेणी:तारे
श्रेणी:महादानव तारे
श्रेणी:उपदानव तारे
श्रेणी:पाल तारामंडल
श्रेणी:हिन्दी विकि डीवीडी परियोजना
ऍप्सिलन सैजिटेरियाइ तारा

thumb|230px|धनु तारामंडल में ऍप्सिलन सैजिटेरियाइ तारा "ε Sgr" से नामांकित है
ऍप्सिलन सैजिटेरियाइ जिसके बायर नामांकन में भी यही नाम (ε Sgr या ε Sagittarii) दर्ज है, आकाश में धनु तारामंडल में स्थित एक द्वितारा है। यह पृथ्वी से दिखने वाले तारों में से ३५वाँ सब से रोशन तारा है। यह हमसे १४४.६४ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७९ है।The Practical Astronomer, Will Gater and Anton Vamplew, Penguin, 2010, ISBN 978-0-7566-6210-3. इसका एक बहुत ही धुंधला साथी तारा भी है जिसे ऍप्सिलन सैजिटेरियाइ बी बुलाया जाता है।

 अन्य भाषाओं में 
भारतीय संस्कृति में ऍप्सिलन सैजिटेरियाइ और डॅल्टा सैजिटेरियाइ तारों को इकट्ठा पूर्वाषाढ़ के नाम से जाना जाता है। ऍप्सिलन सैजिटेरियाइ को अंग्रेज़ी में "कोस ऑस्ट्रालिस" (Kaus Australis) भी कहा जाता है जिसका अर्थ "दक्षिणी धनुष" है। यह अरबी भाषा के "क़ौस" (, यानि "धनुष") और लातिनी भाषा के "ऑस्ट्रालिस" (Australis, यानी "दक्षिणी") का संयुक्त शब्द है।

 वर्णन 
ऍप्सिलन सैजिटेरियाइ का मुख्य तारा एक B9.5 III श्रेणी का दानव तारा है। इसकी अंदरूनी चमक (निरपेक्ष कान्तिमान) हमारे सूरज की ३७५ गुना है। इसका व्यास हमारे सूरज के व्यास का ७ गुना और इसका द्रव्यमान सूरज के द्रव्यमान का ५ गुना है।

 इन्हें भी देखें 
 द्वितारा
 दानव तारा
 धनु तारामंडल

 सन्दर्भ 

श्रेणी:तारे
श्रेणी:दानव तारे
श्रेणी:धनु तारामंडल
श्रेणी:हिन्दी विकि डीवीडी परियोजना
अल्फ़ा परसई तारा

thumb|240px|ययाति तारामंडल में अल्फ़ा परसई तारा "α Per" से नामांकित है और इसके बहुत समीप अल्फ़ा परसई तारागुच्छ के छोटे तारे भी इसके इर्द-गिर्द नज़र आ रहे हैं
अल्फ़ा परसई जिसके बायर नामांकन में भी यही नाम (α Per या α Persei) दर्ज है, आकाश में ययाति तारामंडल का सब से रोशन तारा है और पृथ्वी से दिखने वाले सभी तारों में से ३६वाँ सब से रोशन तारा माना जाता है। यह हमसे ५९० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८२ है।The Practical Astronomer, Will Gater and Anton Vamplew, Penguin, 2010, ISBN 978-0-7566-6210-3. यह एक पीला-सफ़ेद महादानव तारा है। इसके इर्द-गिर्द और भी कई तारों का खुला तारागुच्छ है जिसे "अल्फ़ा परसई तारागुच्छ" कहा जाता है।

 अन्य भाषाओं में 
अल्फ़ा परसई के दो अन्य नाम भी हैं जिनका स्रोत अरबी भाषा है। पहला नाम मिर्फ़क (Mirphak, ) है, जिसका अरबी में अर्थ "(भुजा की) कोहनी" होता है। दूसरा नाम अल-जनिब (Algenib, ) है, जिसका अर्थ "तरफ़" होता है (यह शब्द हिन्दी में भी "जानिब" के रूप में प्रचलित है)। अमेरिका के हवाई द्वीपसमूह में बोली जाने वाली भाषा में इसे हिनाली'ई (Hinali'i) कहा जाता है। हवाई की धर्म-कथाओं में हिनाली'ई भू और आकाश के अलगाव का वह केंद्र था जो क्षीरमार्ग (हमारी आकाशगंगा) के निर्माण में बन गया।

 वर्णन 
अल्फ़ा परसई एक F5 Ib श्रेणी का महादानव तारा है। इसकी अंदरूनी चमक (निरपेक्ष कान्तिमान) हमारे सूरज की ५,००० गुना है। इसका व्यास हमारे सूरज के व्यास का ५६ गुना और इसका द्रव्यमान सूरज के द्रव्यमान का ११ गुना है। यह अंतरिक्ष के जिस क्षेत्र में स्थित है उसमें बहुत से "सॅफ़ॅई परिवर्ती" प्रकार के परिवर्ती तारे स्थित हैं हालांकि यह स्वयं ऐसा तारा नहीं है। इसलिए अल्फ़ा परसई से तुलना करके इसके निकटवर्ती सॅफ़ॅई परिवर्ती तारों की बहुत-सी विशेषताओं पर अनुसंधान किया गया है।

 इन्हें भी देखें 
 महादानव तारा
 खुला तारागुच्छ
 ययाति तारामंडल

 सन्दर्भ 

श्रेणी:तारे
श्रेणी:महादानव तारे
श्रेणी:ययाति तारामंडल
श्रेणी:हिन्दी विकि डीवीडी परियोजना
श्रेणी:ऍफ़-प्रकार महादानव तारे
सीढ़ीदार खेत

thumb|300px|वियतनाम के सा पा में सीढ़ीदार खेत
सीढ़ीदार खेत, पर्वतीय या पहाड़ी प्रदेशों की ढलव‌‍ भूमि पर कृषि के उद्देश्य से विकसित क्षेत्रों को कहते हैं। इन प्रदेशों में मैदानी इलाकों के आभाव में पहाड़ों की ढलानों पर सीढ़ियों के आकार के छोटे छोटे खेत विकसित किए जाते हैं जो, मृदा अपरदन और बारिश के पानी को बहने से रोकने में सहायक होते है। इन खेतों में वो फसलें जिन्हें अधिक पानी की आवश्यकता होती है जैसे कि धान आदि को प्रभावी रूप से उगाया जा सकता है।

जानवरों के पहाड़ी ढलानों पर चरने के फलस्वरूप हुये कम पैमाने के मृदा अपरदन के कारण प्राकृतिक रूप से छोटे आकार के सीढ़ीदार खेत विकसित हो जाते हैं।

 सन्दर्भ 

डाउनलोड्स करो
 ग्रामीण सूचना एवं ज्ञान केन्द्र

श्रेणी:कृषि के प्रकार
श्रेणी:कृषि भूगोल
डॅल्टा महाश्वान तारा

thumb|right|230px|डॅल्टा महाश्वान तारा
डॅल्टा महाश्वान, जिसका बायर नाम "डॅल्टा कैनिस मेजोरिस" (δ Canis Majoris या δ CMa) है, महाश्वान तारामंडल में स्थित एक तारा है। यह पृथ्वी से दिखने वाले सभी तारों से ३७वाँ सब से रोशन तारा माना जाता है। यह हमसे १,८०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८३ है।The Practical Astronomer, Will Gater and Anton Vamplew, Penguin, 2010, ISBN 978-0-7566-6210-3.

 अन्य भाषाओं में 
डॅल्टा महाश्वान को अंग्रेज़ी में "वॅज़ॅन" (Wezen) भी कहा जाता है। यह मूल रूप से अरबी भाषा के "वज़न" () शब्द से लिया गया है, जिसका अर्थ वही है जो हिन्दी में होता है, यानि "भार"।

 वर्णन 
डॅल्टा महाश्वान एक F8 Ia श्रेणी का महादानव तारा है। इसकी भयंकर अंदरूनी चमक (निरपेक्ष कान्तिमान) हमारे सूरज की ५०,००० गुना है। इसका व्यास हमारे सूरज के व्यास का २१५ गुना और इसका द्रव्यमान सूरज के द्रव्यमान का १७ गुना है। इसकी उम्र केवल १ करोड़ वर्ष है (तुलना के लिए हमारे सूरज की आयु ४.५७ अरब वर्ष अनुमानित की गई है)। फिर भी इसमें नाभिकीय संलयन (न्यूक्लियर फ्यूज़न) इतनी तेज़ी से चला के इसके केंद्र में अब हाइड्रोजन इंधन समाप्त हो गया है और अन्य तत्वों को जोड़कर उनसे भी भारी तत्व बनाए जा रहे हैं। इस वजह से इस तारे की सतह का तापमान ठंडा पड़ता जा रहा है और तारा अकार में फूल रहा है। जैसे-जैसे यह ठंडा पड़ता है इसका रंग लाल होता चला जाएगा और क़रीब १ लाख सालों में यह एक लाल महादानव तारा बन जाएगा। जब इसका केंद्र लोहे से भर जाएगा यह सिमटकर एक महानोवा (सुपरनोवा) विस्फोट के साथ ध्वस्त हो जाएगा।

यह तारा इतना बड़ा है कि अगर यह पृथ्वी के इतना ही नज़दीक होता जितना कि व्याध तारा है तो रात में इसकी रौशनी आधे चाँद के बराबर होती।

 इन्हें भी देखें 
 महादानव तारा
 महाश्वान तारामंडल

 सन्दर्भ 

श्रेणी:तारे
श्रेणी:महादानव तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
उत्तर एन्ना नाभिकीय ऊर्जा संयन्त्र

thumb|right|200px|उत्तर एन्ना नाभिकीय ऊर्जा संयन्त्र
उत्तर एन्ना नाभिकीय ऊर्जा संयन्त्र, संयुक्त राज्य अमेरिका के वर्जीनिया राज्य की लूज़िया काउण्टी में स्थित एक नाभिकीय ऊर्जा संयन्त्र है जो ४.४ किमी२ क्षेत्रफल पर फैला हुआ है।

 विवरण 
इस संयन्त्र के दो दाबानुकूलित जल रिएक्टर हैं जिन्हें वॅस्टिंगहाउस द्वारा बनाया गया था:
 उत्तर एन्ना १: ९२५ मेवा, १९७८ से ४० वर्षों के लिए साधिकार प्राप्त (२०१८ तक)।
 उत्तर एन्ना २: ९१७ मेवा, १९८० से ४० वर्षों के लिए साधिकार प्राप्त (२०२० तक)।

"एन्ना झील" एक कृत्रिम झील है जिसे इस संयन्त्र के कूलिंग रेज़व्वार (शीतलता प्रदान करने वाल जल-भण्डार) हेतु निर्मित किया गया है।

यह संयन्त्र डॉमिनियन जेनेरेशन कम्पनी द्वारा संचालित है और इसका स्वामित्व निम्नलिखित शेयर-धारकों के पास है:
 डॉमिनियन वर्जीनिया पावर कॉर्पोरेशन (८८.४%)।
 ओल्ड डॉमिनियन इलेक्ट्रिक कोओपरेटिव (११.६%)।

 बाहरी कड़ियाँ 
 उत्तर एन्ना के संचालक का आधिकारिक पृष्ठ 

श्रेणी:संयुक्त राज्य अमेरिका के नाभिकीय संयन्त्र
मारीचि तारा

thumb|230px|सप्तर्षि तारामंडल में मारीचि तारे (η UMa) का स्थान
मारीचि, जिसका बायर नामांकन "एटा अर्से मॅजोरिस" (η UMa या η Ursae Majoris) है, सप्तर्षि तारामंडल का दूसरा सबसे रोशन तारा और पृथ्वी से दिखने वाले सभी तारों में से ३८वाँ सब से रोशन तारा है। यह हमसे १०१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८५ है।

 अन्य भाषाओं में 
मारीचि को अंग्रेज़ी में "ऐल्केड" (Alkaid) भी कहा जाता है। यह अरबी भाषा के "क़ाइद बिनात नअश" () से लिया गया है जिसका अर्थ "शोक मनाती बेटियाँ" है।

 वर्णन 
मारीचि एक नीले-सफ़ेद रंग का B3 V श्रेणी का मुख्य अनुक्रम तारा है। इसकी सतह का तापमान २२,००० कैल्विन है जो कि काफ़ी अधिक है। बिना दूरबीन के दिख जाने वाले तारों में यह सब से गरम गिना जाता है। मारीचि की निहित चमक (निरपेक्ष कान्तिमान) सूरज की ७०० गुना है। इसका द्रव्यमान हमारे सूरज के द्रव्यमान का लगभग ६ गुना और व्यास हमारे सूरज के व्यास का १.८ गुना है।

 इन्हें भी देखें 
 मुख्य अनुक्रम
 सप्तर्षि तारामंडल

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:सप्तर्षि तारामंडल
श्रेणी:हिन्दी विकि डीवीडी परियोजना
1951 पैन अमेरिकी खेल

1951 पैन अमेरिकी खेल (I पैन अमेरिकी खेल) ब्यूनस आयर्स, अर्जेंटीना में फरवरी 25 से मार्च 9, 1951, के बीच आयोजित किए गए थे।

 पदक तालिका 
1684739154246331998381912394991028551512326492740625714813049101210100111011212010113003300330033160011

 खेल 

 
 
 
 
 
 
 

 
 
 
 
 20px पोलो
 
 

 
 
 
 
 
 

 बाहरी कड़ियाँ 
 पैन अमेरिकी खेलों का उद्गम

श्रेणी:पैन अमेरिकी खेल